Stadfæstelse af kendelse om, hvorvidt en sag om værdiansættelse af ejerlejlighed skal behandles af landsretten i 1. instans
Ret: Højesteret (3. instans)
Faggruppe: Civilsag — Almindelig civil sag
Sagsemner: Fast Ejendom;
Forvaltningsret;
Retspleje og civilproces;

/

HØJESTERETS KENDELSE
afsagt tirsdag den 31. august 2022

Sag BS-19772/2022-HJR

Kærende, tidligere Sagsøgte
(advokat Michael Serup)

mod

Skatteministeriet
(advokat Steffen Sværke)

I tidligere instanser er truffet afgørelse af Københavns Byret den 24. september
2021 (BS-23747/2021-KBH) og Østre Landsrets 14. afdeling den 12. maj 2022
(BS-36524/2021-OLR).

I påkendelsen har deltaget tre dommere: Oliver Talevski, Kurt Rasmussen og
Jens Kruse Mikkelsen.

Påstande
Kærende, tidligere Sagsøgte har nedlagt påstand om, at sagen henvises til
behandling i Østre Landsret som 1. instans.

Skatteministeriet har efter Højesteret kendelse af 24. marts 2022 i sag BS-
38860/2021-HJR ikke fastholdt den oprindelige anmodning om henvisning.

Højesterets begrundelse og resultat
Efter retsplejelovens § 226, stk. 1, kan byretten efter anmodning fra en part hen-
vise en sag til behandling ved landsret, hvis sagen er af principiel karakter og har
generel betydning for retsanvendelsen og retsudviklingen eller væsentlig
samfundsmæssig rækkevidde i øvrigt.



/

2

Efter forarbejderne til bestemmelsen er det forudsat, at Højesterets ressourcer
som udgangspunkt ikke bør benyttes til at behandle sager, som angår retsan-
vendelse på områder, hvor de principielle retsspørgsmål allerede er afklaret.

Skatteministeriet har i en meddelelse af 1. juni 2022 oplyst, at der 10. august
2022 er afholdt hovedforhandling ved Vestre Landsret i en sag om værdiansæt-
telse af en ejendom, hvor Skatteministeriet har påberåbt sig realkreditbelånin-
gen som den særlige omstændighed, der medfører, at en handel af ejendommen
efter 15 %-reglen ikke kan ske.

Som anført af landsretten, har Vestre Landsret den 23. juni 2021 afsagt dom i en
sag med lignende tema, og denne sag verserer nu for Højesteret.

Herefter finder Højesteret, at det ikke på nuværende tidspunkt er påkrævet el-ler
hensigtsmæssigt at henvise sagen.

THI BESTEMMES:

Landsrettens kendelse stadfæstes.

I sagsomkostninger for Højesteret skal Kærende, tidligere Sagsøgte betale i alt
3.000 kr. til Skatteministeriet.

Det tilkendte beløb skal betales inden 14 dage efter denne højesteretskendelses
afsigelse og forrentes efter rentelovens § 8 a.